cyanic-selkie/wikianc huggingface dataset:
אלברטו ספקטורובסקי
מחקרו
מחקריו עוסקים בהתפתחות האידאולוגית של הימין הפופוליסטי בארגנטינה ובאירופה.
בין הנושאים שעליהם כתב: הפשיזם בארגנטינה, מפלגות הימין החדש באירופה, פוליטיקה ואוגניקה (Eugenics) והתפשטות האסלאם באירופה והשפעתו על תפישות של לאומיות. כמו כן, עסק בהשוואה בין אסלאמופוביה ואנטישמיות כשתי צורות של אפליה.
ספקטורובסקי היה בין הראשונים, שהתמקד באתגר האינטלקטואלי של הימין החדש הצרפתי והאירופי. הוא הגדיר את תפיסת הימין החדש האירופי כ"רב-תרבותיות אקסלוסיוניסטית", ופיתח את המושג "הסינדרום של הכרה והדרה" (The Recognition-Exclusion Syndrom).
מבחר ממאמריו
ספקטורובסקי פרסם מעל 50 מאמרים מדעיים ופרקים בספרים (באנגלית, בספרדית ובעברית). להלן מבחר מהם:
שלמה מעתוק
שלמה (סלמאן) מעתוק (המאה ה-18) היה אסטרונום ומשורר יהודי בבגדד, שפיוטיו משולבים בליטורגיות של יהודי עיראק.
ביוגרפיה
שלמה מעתוק היה מפורסם בעיר בגדד בזכות הספרייה שברשותו שהייתה הגדולה ביותר בעיר. בספריה היו למעלה משבעת אלפים ספרים, כתבי יד ומודפסים.
הוא נודע ברחבי הקהילות היהודיות במזרח התיכון כאספן גדול של כתבי יד עבריים. היו ברשותו תרגומים לשפה הערבית של החומש, שיר השירים, מגילת רות, מגילת אסתר, מגילת איכה וספר דניאל.
מלבד הספרייה, הוא נודע כמלומד, משורר ומנהיג קהילה. רבים משיריו ששרדו, מספרים על סבלם של יהודי בגדאד בידיו של מושל עריץ. אחד משיריו המפורסמים ביותר, מספר כיצד נאלץ להסתתר בחמאם טורקי, כדי להימלט מרדיפות, ולאחר מכן עזב את בגדאד עם משפחתו לבצרה.
מעבודתו כאסטרונום שרדו כמה כתבי יד גיאומטריים, כולל אחד בשילוב של פרשנות עם חיבור על האצטרולב.
שיריו אוחסנו באוספים של הספרייה הבריטית בלונדון. חלקם התפזרו מאז, אך רבים מהם נמצאים בספריית אוניברסיטת טורונטו.
Second Contact
Second Contact (בעברית: מפגש שני) הוא הפרק הראשון בעונתה הראשונה של סדרת הטלוויזיה הבדיונית האמריקאית "מסע בין כוכבים: סיפונים תחתונים". הפרק נכתב על ידי יוצר הסדרה, מייק מקמהן, ובוים על ידי ברי ג' קלי. הפרק שודר לראשונה בארצות הברית ב-6 באוגוסט 2020 בשירות הסטרימינג CBS All Access.
פרולוג
הפרק נפתח ביומן קפטן בקולו של סג"ם בוימלר לפיו הסריטוס חונה בתחנת החלל דאגלס לתחזוקה והצטיידות, ולאחר מכן תמשיך למערכת הכוכבים גאלאר במטרה ליצור מגע שני עם המועצה הגאלארדונית העליונה. סג"ם מארינר מגלה את בוימלר מקליט את יומן הקפטן המזויף בתוך ארון תחזוקה ולועגת לו. מתברר שמארינר השיגה כמות גדולה של סחורה בלתי חוקית על תחנת החלל והשתכרה מוויסקי רומולאני. בעוד היא מנופפת בבאת'לת קלינגוני שקיבלה, היא פוצעת בטעות את בוימלר ברגלו.
מערכה ראשונה
מעבורת ובה אנשי צוות חדשים נוחתת על הסריטוס. בין אנשי הצוות החדשים נמצאת גם סג"ם טנדי, שמתלהבת מהספינה ומהתפקיד באופן מוחצן במיוחד, למרות אדישות איש הצוות שמקבל אותה. היא מופנית להכוונה עם סג"ם בוימלר שעסוק באותו זמן בתיקון רפליקייטור מקולקל שמייצר בננות חמות ללא הפסקה. טנדי מציגה את עצמה בפני בוימלר ובפני סג"ם מארינר שנמצאת איתו. במהלך ההיכרות מציינת מארינר שלפי השקפתה, הפיקוד הגבוה אינו מעניין, והסיפונים התחתונים הם החלק המעניין באמת בספינה.השלושה יוצאים לסיור היכרות בספינה, ופוגשים בסג"ם ראת'רפרד, שעבר לאחרונה השתלת שתל ביוני וולקני שמדחיק את רגשותיו כתוצר לוואי, ולא מאפשר לו להתרגש מהדייט הצפוי לו באותו ערב עם סג"ם בארנס.השניים מציגים לה את המסדרון שבו ישנים הסג"מים על הסריטוס, ובוימלר מבקש ממנה להתמקם וללכת למרפאה על מנת לפגוש את האח ווסטלייק שלו היא אמורה לסייע. מארינר מציעה שלפני שתתייצב במרפאה, השלושה ילכו לסיור בהולודק.בהולודק מעלה מארינר חוף בהוואי, טנדי את מרכז אדאשאקה על אוריון, ובוימלר, שמתבקש גם הוא לבחור את המקום האהוב עליו, בוחר במנוע העיוות של הסריטוס. בשלב זה נקרא בוימלר לגשר הפיקוד של הספינה. טנדי מתלהבת מכך שבוימלר מגיע לגשר הפיקוד, אך מארינר מצננת את התלהבותה באומרה שסביר להניח שהוא נקרא לגשר במטרה לנקות משקה שנשפך. מארינר מעלה תוכנה של אולימפיאדה גברית בעירום, וטנדי מציינת עד כמה ההולוגרמה מדייקת בפרטים.
מערכה שנייה
על הכוכב הגאלארדוני, קומנדר ג'ק ראנסום מסיים את ביקורו אצל המועצה הגאלארדונית הגבוהה ומודיע לנציב שבהמשך יישלחו צוותים טכניים שיסייעו בבניית מערך התקשורת התת-חללי. בדרכו מהמקום נעקץ ראנסום על ידי חרק מקומי, אך לא מייחס לכך חשיבות ומשתגר בחזרה לסריטוס. הוא מבטל את שאלתו של סטיבנס אם בכוונתו להיבדק, והשניים קובעים למשקה.
בוימלר החושש מגיע לגשר הפיקוד כשהוא בהתקף חרדה מהמעמד, ונקרא לחדרה של הקפטן. פרימן בחנת את תיקו האישי של בוימלר ושואלת אם הוא מעוניין להיות קפטן ביום מן הימים, והוא מאשר שהוא מקווה להגיע למעמד. פרימן מציינת שהיא רואה בו מועמד פוטנציאלי לקידום, ומטילה עליו משימה סודית, לעקוב אחר מארינר במטרה להודיע לה אם היא עוברת על הכללים. בוימלר מקבל על עצמו את המשימה.
ראת'רפרד ובארנס נהנים מהדייט כשלפתע נתקף ראנסום, שיושב אף הוא בבר, בהתקף והופך לזומבי עקב וירוס בו נדבק כתוצאה מעקיצת החרק, ומתחיל לתקוף את הצוות המבוהל. אנשי הצוות שננשכו הופכים אף הם לזומבים. ראת'רפרד ובראנס ממשיכים בדייט למרות המהומה סביבם.
על הכוכב, בוימלר עוקב אחרי מארינר ורואה שהיא מגניבה אספקה לרכב ונוהגת מהמקום. מאחר שהוא חושד שהיא עוברת על החוקים, הוא מתחקה אחריה.
טנדי נכנסת למרפאה של הסריטוס ומופתעת למראה המהומה המתחוללת כשאנשי צוות רבים שנדבקו בווירוס מרותקים למיטותיהם, ופולטים נוזל שחור מפיהם. קצינת הרפואה הראשית, קייטיאנית בשם ט'אנה, מורה לה לסייע בטיפול בחולים. טנדי מציינת שהיא אמורה לפגוש את האח וסטלייק, וט'אנה מראה לה שגם הוא מרותק למיטה לאחר שנדבק. טנדי מציגה את עצמה בפני וסטלייק המרותק, והוא בתגובה פולט עליה נוזל שחור.
בוימלר מגלה שמארינר נפגשת עם שני גאלארדונים ומעבירה אליהם את הטכנולוגיה שהעמיסה על הרכב. הוא מתעמת איתה מיד, ומאיים עליה בנשק תוך שהוא מאשים אותה שהיא מוכרת נשק של הפדרציה לגאלארדונים. היא מנסה להרגיע אותו, ובוימלר דורש הסבר. הגאלארדונים מנסים לברוח, אך בוימלר מאיים עליהם בנשק. מארינר הכעוסה מסבירה לו שהיא נותנת לגאלארדונים ציוד חקלאות מתקדם, ולא נשק. בוימלר לא מאמין לה עד שהיא מראה לו את הציוד. מתברר שהשניים התיידדו עם מארינר כשהגיעה לכוכב במפגש הראשון של הפדרציה עם הגאלארדונים, כששירתה על סיפונה של הקיטו. מארינר, שידעה כמה זמן לוקח לבירוקרטיה לפעול, החליטה לקצר הליכים ולתת לשניים את הציוד באופן לא חוקי. בשלב זה בורחים שני הגאלארדונים, אך הדבר מעורר מפלצת ענקית דמוית עכביש משנתה, והיא מתחילה לרדוף אחרי מארינר ובוימלר.
מערכה שלישית
בוימלר ומארינר מתחבאים מהעכביש הענק, ומארינר הזועמת מסבירה לבוימלר שהכירה את החקלאים כשהגיעה למפגש הראשון עם הקיטו, והחליטה לסייע להם מבלי שיצטרכו לחכות לאישורים של צי הכוכבים. היא נפטרת ממכשיר הקשר של בוימלר על מנת שלא יבקש להשתגר בחזרה לסריטוס לפני שיצליחו ללכוד מחדש את המפלצת, שמשמשת את החקלאים. היא רוקמת תוכנית שמחייבת את השניים לפשוט את מדיהם. השניים יוצרים ממדיהם בובות בצורתם, והעכביש תוקף אותן. השניים קופצים על גבו אך בוימלר נופל והיצור בולע אותו. מארינר מודאגת ומתכוונת להמם את היצור בעזרת אקדח הפייזר שלה, אך החקלאים מסבירים לה שהדבר יקלקל את החלב שהם מפיקים מהמפלצת, ושהיא מעוניינת רק לשאוב מבוימלר את הלחות שבגופו והוא לא ייפגע מכך.
לאחר שמפלצת העכביש משחררת את בוימלר, כשהוא מכוסה בריר הוורוד שהיא פולטת, מתוודה בוימלר בפני מארינר שהוטלה עליו המשימה לעקוב אחריה, ומציין שבכוונתו להלשין עליה. מארינר אינה מתרגשת, אך מביעה חוסר הבנה להערצה שבוימלר רוכש לצוות הפיקוד. השניים משתגרים לסריטוס ומגלים את המהומה המתרחשת על הסיפון. בעוד הם מתגוננים מחברי הצוות החולים, מגלה ד"ר ט'אנה שהריר הוורוד על גופו של בוימלר מהווה סם נגד לווירוס הזעם שהפך את הצוות לזומבים, ומכינה ממנו תרופה אותה היא משחררת דרך מערכות האוורור של הסריטוס.
לאחר שכל חברי הצוות מחלימים מזמינה קפטן פרימן את בוימלר למשרדה. לפני שהיא מתפנה אליו הוא שומע אותה מקליטה יומן קפטן בו היא מספרת כיצד הצליחו חברי סגל הפיקוד לחסל את האיום, מבלי להזכיר את הסגל הזוטר כלל. כשהיא פונה לבוימלר ומבקשת ממנו לדעת אם מארינר עברה על נוהלי הצי, הוא טוען שמארינר פעלה בדיוק לפי הנהלים. היא משחררת את בוימלר ומתקשרת לאדמירל המוצב על הקיטו, ספינה שבה שירתה מארינר לפני כן, ומבקשת ממנו לקבל אותה בחזרה לספינתו כפי שהבטיח במקרה שהיא לא תשתלב על הסריטוס. האדמירל מתחמק, ופרימן צועקת עליו "היא גם הבת שלך", ומגלה בכך שמארינר היא למעשה בתה.
ארבעת חברי הסגל הזוטרים חוגגים בבר על הספינה, ובוימלר מתוודה בפני מארינר שלבסוף לא הלשין עליה. מארינר הנלהבת מודיעה לו שמעתה ואילך תקדיש את כל מרצה במטרה להושיב אותו על כיסא הקפטן ביום מן הימים.
ביקורת
לפרק ציון 6.4 באתר האינטרנט IMDb. ציון זה הוא הנמוך ביותר מבין פרקי העונה הראשונה.
דניאל פינברג מההוליווד ריפורטר כתב בביקורת על הפרק כי הוא שופע באזכורים ותזכורות מתוך הזיכיון, אך מכיל מעט מדי בדיחות של ממש. בביקורת נכתב עוד שעל בסיס ארבעת הפרקים ששוחררו למבקרים, מדובר בלא יותר ממילוי זמן עד ליציאת עונה חדשה של הסדרות "דיסקברי" או "פיקארד". בביקורת נכתב שהסדרה מחליפה בדיחות של ממש באזכורים משעשעים מתוך הסדרות הקודמות, שבלעדיהם נשארים עם מעט מאוד עלילה.
קית' דקנדידו מהאתר של הוצאת הספרים  כתב שבעוד שעלילת הפרק מבריקה, הרי שהניסיון להצחיק בכוח והנטייה לחזור על בדיחות ארוכות מדי פוגעים בזרימת עלילת הפרק. עוד מציין הכותב שהרבה מהבדיחות אינן מצחיקות, האינטראקציות בין הדמויות נדושות מדי והגיבורים אינם מעניינים מספיק. המבקר ציין לחיוב את דמותה של ט'אנה.
ריאן בריט מהאתר נתן לפרק ציון של 4 מתוך 5 כוכבים, וציין שהפרק אמנם אינו מושלם, אך המיקוד המצומצם של הפרק הביא למיקוד בדמויות, והדמויות מרגישות נכונות. הן מרגישות כחלק מצי הכוכבים, והגם שהן עדיין לא דמויות של "גיבורים", הן מרגישות חלק מזיכיון "מסע בין כוכבים" וברור שנכתבו באהבה.
אנתוני פסקל מהאתר כתב ביקורת חיובית לפרק, תוך שהוא מציין שהפרק מצחיק מאוד, ושההומור יעבוד הן על מעריצים שרופים והן על מי שאינם בקיאים בזיכיון. הכותב ציין שהדמויות כתובות היטב וכי האינטראקציה ביניהם יוצרת עומק. בעיקר ציין את טואוני ניוסם שמוסיפה לדמותה של מארינר שכבות. עוד ציין כי מייק מקמהן הצליח ליצור סדרה שמזכירה סיטקום, בעלת לב שמצליחה ללמד גם שיעורים חיוביים לחיים. לדבריו הסדרה מצליחה ליצור קומדיה מבלי לצחוק על "מסע בין כוכבים" ותוך שימת לב לפרטים השונים על מנת להתאים את הסדרה לתקופת "הדור הבא" שבו היא מתרחשת.
סקוט קולורה מהאתר IGN כתב שהסדרה היא תוספת מוצלחת ליקום שברא ג'ין רודנברי ושניכר שיוצר הסדרה אוהב את היקום הזה בכל לבו, ומכיר אותו היטב. הוא ציין שגם אם לא כל הבדיחות בפרק הראשון הצליחו, הרי שברור שצוות השחקנים נהנה מאוד ושהאנימציה חלקה ותגרום הנאה למעריצי "הדור הבא". הוא ציין שהאזכורים הרבים לא יפריעו למצטרפים חדשים ללא היכרות מוקדמת, וסיכם בכך שעתיד הסדרה נראה ורוד.
סקוט סנודן מהאתר כתב שכל האידיאלים של "מסע בין כוכבים" מתקיימים בתוכנית. הוא ציין שהוא מקווה שהסדרה תצליח להיפטר מכמה קלישאות, אך שההומור מגיע בכמויות, שהצופים יצחקו הרבה יותר משציפו ויקוו שהסדרה תמשיך להשתפר. סנודן ציין שיש מספיק אזכורים לתרבות פופולרית על מנת שכולם ייצאו מרוצים. עוד הוסיף סנודן שהוא מקווה שכמות האזכורים לסדרות טרק אחרות תישאר מינימלית ולא תוכנס בכוח לכל סצנה.
ביצי פסחא ואזכורים
פרקי הסדרה מלאים ביצי פסחא שנוגעות בעיקר לזיכיון מסע בין כוכבים, אך גם לתרבות הפופולרית בכלל. בפרק זה הופיעו ביצי הפסחא הבאות:
ארגון הפשע טמבוב
כנופיית טמבוב או ארגון הפשע טמבוב (ברוסית: Тамбовская организованная преступная группировка) היא כנופיית פשע מאורגן גדולה בסנקט פטרבורג, שברוסיה. על פי ההאשמות הרווחות, היא אורגנה בשנת 1988 על ידי שני גברים ממחוז טמבוב, ולדימיר קומארין וואלרי לדובסקיך. החבורה נקראת על שם אזור מוצאם. למרות ההאשמות, קומארין ממשיך להכחיש את מעורבותו. במקור הגנגסטרים גויסו מאנשים ממוצא טמבוב וספורטאים ועסקו בגביית דמי חסות.
הארגון התפרסם בעיר לאחר סיקור מאת אלכסנדר נבזורוב בתוכנית הטלוויזיה שלו "600 שניות".
סנקט פטרבורג
בשנת 1989 התנגשה החבורה עם כנופיית מאלישב, קבוצה פלילית נוספת שמושבה בסנקט פטרבורג, בסכסוך מזוין עקוב מדם. בשנת 1990 נכלאו כמה מחברי הכנופיה כולל קומארין בשל סחיטה, אך קומארין שוחרר מהכלא בשנת 1993. בהמשך הוא כרת ברית בקצרה עם מאלישב כדי להילחם בכנופיית קאזאן הטטרית.
בשנים 1993–1995 התפתחה מלחמה פנימית בין קבוצות בתוך כנופיית טמבוב. ב-1 ביוני 1994 שרד קומארין ניסיון רצח ברכבו אך נפצע קשה ואיבד את זרועו. הוא המשיך בהתאוששותו בדיסלדורף (גרמניה) ובשווייץ. עד 1995 הוא המשיך לשלוט על פעילות הכנופיה.
באותה תקופה הכנופיה שילבה כמה אנשי עסקים והתעניינה בהשקעות ובסחר בדלקים והתפתחה ביעילות לכדי מאפיה של ממש, מה שעזר בארגון כמה חברות אבטחה פרטיות. על פי החשד, חלק מחבריה הפכו לחברי הדומה הממלכתית וחברים באספה המחוקקת של סנקט פטרבורג, כמו גם סקטור שנפתח בסידני, אוסטרליה שנוהל על ידי מיכאיל קלפנוב. אפילו יו"ר האספה ויקטור נובוסיולוב העניק לה את תמיכתו ושמר על קשרים הדוקים עם קומארין. בשנת 1998 הפך קומארין לסגן נשיא חברת הנפט הפטרבורגית (PTK), הנחשבת לחברת הנפט המובילה בעיר. משנת 1994, PTK הייתה בבעלות העירייה.
בסתיו 1999 החל מעמדה של הכנופיה להידרדר. ויקטור נובוסיולוב נהרג מפיצוץ במכוניתו ב-20 באוקטובר. בנוסף נכלאו או נהרגו כמה מחבריה החשובים ביותר. קומארין עזב את תפקידו כסגן נשיא PTK.
כנופיית טמבוב כוללת כיום כמה מאות חברים פעילים. באוגוסט 2001 אמר שר הפנים של רוסיה בוריס גריזלוב כי כנופיית טמבוב שלטה על 100 מפעלים תעשייתיים בסנקט פטרבורג, כולל PTK, מפעילת קמעונאות הדלק המובילה בעיר וכן ארבעה נמלי ים מרכזיים בצפון מערב רוסיה, סנקט פטרבורג, קלינינגרד, ארכנגלסק ומורמנסק.
ב-16 בינואר 2007 הודיע התובע הכללי של רוסיה יורי צ'ייקה כי כנופיית טמבוב השתלטה לאחרונה בכוח על 13 מפעלים גדולים בסנקט פטרבורג ונתונה לחקירת רשויות אכיפת החוק הפדרליות שעצרו כ-30 חברים בארגון.
מעצרי 2007 ו-2008
ב-13 ביוני 2008 עצרה המשטרה הספרדית 20 מחברי הארגון. בקשר לפשיטה, הפוליטיקאי הרוסי ולדיסלב רזניק נחקר.
החקירה הפלילית של 2008 הובילה למעצרים נוספים ונחשפה תוכנית הלבנת הון של מאפיה רוסית גדולה (כנופיית טמבוב). לטענת התובע הבולגרי מכובסים יותר ממיליארד יורו (1.4 מיליארד דולר) של כסף רוסי מלוכלך באמצעות שורה של עסקאות פיננסיות בבולגריה ובאסטוניה. הכסף המכובס היה, על פי הטענות, חלק מהכנסות הכנופיה הידועות לשמצה של סנקט פטרבורג, טמבוב, מסחר בסמים, זנות וגביית דמי חסות. את פעולת הלבנת הכספים של כנופיית טמבוב ניהלו על ידי אליזבת ילנה פון מסינג וסבטוזר מילטר.
על פי המקורות, כמיליארד יורו של כסף רוסי מלוכלך הועבר לראשונה לחברת שירותי נדל"ן ושירותים פיננסיים בבולגריה, המכונה אופטימה קיי. אז חברה זו חיברה מחצית מהכסף לבית הפיננסי האסטוני א.ס. טוויד, שהחזיר את המזומנים לרוסיה. שאר הכסף הועבר לחשבונות בקפריסין, דובאי, הונג קונג ומדינות אחרות, כך לפי עיתון בולגרי.
החקירה, שהתנהלה בבולגריה, הייתה חשאית. שני אנשים נחקרו בבולגריה ב-23 במאי 2008, במקרה זה - אליזבת ילנה פון מסינג וסברוזאר מילטר. פון מסינג היא רוסייה בעל אזרחות פינית, שימשה כשליחה. הדיונים בבית המשפט על חקירתם של שני הרוסים לא היו פתוחים לקהל.
מעצרים נוספים
ביוני 2009 נעצר בכיר בארגון טמבוב בשם מיכאיל גלושצ'נקו, הוא הואשם על ידי ועדת החקירות של רוסיה ברצח. במרץ 2012 נידון לשמונה שנות מעצר והוטל עליו קנס בגובה 300 אלף רובל בגין הונאה.
Midnite Vultures
Midnite Vultures הוא אלבומו השביעי של האמן האמריקאי בק אשר יצא לאור בנובמבר 1999 על ידי חברת התקליטים גפן. למרות דמיונו לאלבומיו הקודמים בו בק חקר סגנונות רבים, Midnite Vultures לא זכה להצלחה דומה שלה זכה אלבום פריצת הדרך שלו Odelay, למרות שמבחינה ביקורתית ומסחרית הוא התקבל היטב.
מוזיקה
מבחינה מוזיקלית האלבום מכיל סגנונות מגוונים, כדוגמת Funk, סול, מוזיקה אלקטרונית וסינת'פופ. מספר שירים באלבום מושפעים ישירות משירים אחרים: ב-"Get Real Paid" מופיע מוטיב המזכיר את שירם של קראפטוורק "It's More Fun to Compute"; קטע מעבר בשיר "Milk & Honey" נשמע כמו שירם של Grandmaster Flash and the Furious Five ,"The Message"; "Beautiful Way" נוצר לאחר האזנה לשירם של הוולווט אנדרגראונד "Countess from Hong Kong"; ו-"Debra" נוצר בהשראתם של להיטו של פרינס "Raspberry Beret" ושירו של דייוויד בואי "Win".
נעם ענבר (תזמורת צה"ל)
נעם ענבר (נולד ב-1979) היה מנצח ישראלי וכיום, הוא משמש כציר בנציגות ישראל במלבורן האמון על נושא התרבות והחינוך.
ביוגרפיה
נעם ענבר הוא בוגר בית הספר למוסיקה על שם בוכמן-מהטה באוניברסיטת תל אביב בניצוח ומוזיקולוגיה, ובוגר התוכנית לניהול תרבות ואמנות בפקולטה לניהול של אוניברסיטת תל אביב.
לנעם ניסיון רב בבניית קונצרטים גם עבור קהלים שאינם ישראליים. הרכבים מוזיקליים בהדרכתו יצגו את צה"ל ואת מדינת ישראל בעולם, ותזמורת צה"ל בניצוחו הופיעה הן בחו"ל והן בפני משלחות זרות שהתארחו בארץ, עם רפרטואר ועיבודים שהותאמו על ידו במיוחד עבור קהלים אלו.
נעם עוסק רבות גם בחינוך מוזיקלי. הוא בנה קורסים וסדנאות בנושא עיבוד מוזיקלי ובמשך מספר שנים לימד עיבוד באוניברסיטת מלבורן שבאוסטרליה, ולאחר מכן גם בישראל. הוא יצר שיתופי פעולה עם תזמורות נוער מישראל ומחו"ל, וניהל אודיציות לבני נוער במגוון כלי נגינה וכן בשירה.
נעם למד ניצוח ותזמור אצל פרופ' נעם שריף, עיבוד תזמורתי אצל יצחק גרציאני, עיבוד מקהלתי אצל ד"ר נחום אמיר וקומפוזיציה אצל פרופ' יצחק סדאי. נעם בוגר בית הספר למוסיקה ע"ש בוכמן-מהטה של אוניברסיטת תל אביב בהצטיינות יתרה, שם למד ניצוח ומוזיקולוגיה. כמו כן, הוא בוגר התכנית לניהול תרבות ואמנות של בית הספר לניהול באוניברסיטת תל אביב. נעם עובד כעת על השלמת כתיבת תיזת הדוקטורט שלו במוזיקה.
נעם גדל ברעננה והוא בוגר מגמת המוזיקה של תיכון "מור מטרו ווסט" רעננה. את דרכו המוזיקלית החל בגיל צעיר כתלמיד בשלוחה הישראלית של בית הספר למוסיקה "ימאהה".
מנצח תזמורת צה"ל
ב-29 ביולי 2013, מונה ענבר למנצח תזמורת צה"ל והחליף את מיכאל יערן שקדם לו. עם מינויו הוענקה לו דרגת ייצוג של רב-סרן.
בתפקידו כמנצח תזמורת צה"ל היה אמון על איתור ומיון הנגנים בשלב מועמדותם לגיוס. הוא ניצח על תזמורת צה"ל בטקסי קבלות פנים, בטקסים ואירועים ממלכתיים, בעצרות ובקונצרטים, והכין את התזמורת לקראת אירועים אלה. בנוסף, כתב עיבודים תזמורתיים וערך עיבודים מספריית תזמורת צה"ל כדי להתאימם להרכבים המשתנים.
ענבר ניהל את פעילויות ההעשרה המוזיקלית והפיתוח המקצועי לחיילי התזמורת, כגון: הרכבי נגינה, קורסים, סדנאות, כיתות אמן ועוד.
ויסאם בן ידר
ויסאם בִּן ידר (בצרפתית: Wissam Ben Yedder; נולד ב-12 באוגוסט 1990) הוא כדורגלן צרפתי ממוצא תוניסאי, המשחק בעמדת החלוץ במונקו מליגת העל הצרפתית ובנבחרת צרפת.
קריירת מועדונים
וויסאם בִּן ידר נולד וגדל בסרסל שבצרפת, והוא מוסלמי ממוצא תוניסאי. אחד מחברי הילדות שלו הוא הכדורגלן ריאד מחרז.
החל את דרכו בכדורגל במחלקות הנוער של גארז'ה-לה-גונס ושל סן-דני. בעונת שיחק בן ידר באלפורטוויל מהליגה הצרפתית הרביעית, בה ערך 29 הופעות ליגה והבקיע 9 שערים.
טולוז
לקראת עונת עבר בן ידר לטולוז מליגת העל הצרפתית, אך החל לשחק קודם בקבוצת המילואים שלה. ב-16 באוקטובר 2010 ערך בן ידר את הופעת הבכורה שלו במועדון, כשנכנס כמחליף בדקה ה-61 בהפסד 0–2 לפריז סן-ז'רמן במסגרת המחזור התשיעי בליגה. בעונתו הראשונה במועדון ערך בן ידר 4 הופעות ליגה בלבד.
גם בעונת לא קיבל בן ידר דקות משחק רבות, וערך 9 הופעות ליגה בלבד. ב-21 באפריל 2012 הבקיע בן ידר את שער הבכורה שלו במועדון, שער בדקה ה-72 בהפסד 1–2 לאוויאן במסגרת המחזור ה-33 בליגה.
עונת הייתה עונת הפריצה של בן ידר, הוא ערך 34 הופעות ליגה והבקיע 15 שערים, כולל צמדים נגד אולימפיק ליון, ניס ומונפלייה. גם בעונה הבאה המשיך בן ידר ביכולת השיא שלו, כשהוא משחק בכל 38 משחקי הליגה ומבקיע 16 שערים. ב-30 בנובמבר 2013 הבקיע בן ידר את השלושער הראשון שלו בקריירה, בניצחון 1–5 על סושו במסגרת המחזור ה-15 בליגה. ב-17 במאי 2014 הבקיע בן ידר שלושער נוסף, בניצחון 1–3 על ולנסיין במסגרת המחזור הראשון בליגה. בשתי העונות הבאות המשיך בן ידר ביכולת המצוינת שלו, והבקיע 31 שערים ב-71 הופעות ליגה.
סביליה
ב-30 ביולי 2016 חתם בן ידר על חוזה ל-5 שנים בסביליה מליגת העל הספרדית. ב-14 באוגוסט ערך בן ידר את הופעת הבכורה שלו במועדון, כשהחליף את לוסיאנו וייטו בדקה ה-61 בהפסד 0–2 לברצלונה במשחק הראשון של הסופר קאפ הספרדי. במשחק הגומלין שהתקיים שלושה ימים לאחר מכן, בו הפסידה סביליה 0–3, פתח בן ידר בהרכב והוחלף בדקה ה-63 על ידי ויטולו. ב-20 באוגוסט ערך בן ידר את הופעת הבכורה שלו בליגה, כששיחק 75 דקות והבקיע את שער הבכורה שלו במועדון בניצחון 4–6 על אספניול במסגרת המחזור הראשון בליגה. ב-27 בספטמבר ערך בן ידר את הופעת הבכורה שלו בליגת האלופות, כששיחק 82 דקות והבקיע את שער הניצחון 0–1 על אולימפיק ליון במסגרת המחזור השני בשלב הבתים לעונת 2016/2017. ב-1 באוקטובר הבקיע צמד שערים בניצחון 1–2 על דפורטיבו אלאבס במסגרת המחזור השביעי בליגה.
מונאקו
ב-14 באוגוסט 2019 חתם לחמש שנים במונקו, לאחר שזו הפעילה את סעיף היציאה שלו מסביליה, שעמד על 40 מיליון אירו.
אחרי שכבש 18 שערים בעונת 2019/2020 וסיים כמלך השערים יחד עם קיליאן אמבפה, ו-20 שערים בעונת 2020/2021, עונת 2021/2022 הייתה העונה הפורה ביותר בקריירה שלו כשכבש 25 שערי ליגה וסיים במקום השני אחרי אמבפה, בנוסף לשני שערים שכבש במסגרת אירופית.
אצטדיון מאריו ריגמונטי
סטאדיו מאריו רגימונטי (באיטלקית: Stadio Mario Rigamonti) הוא אצטדיון הממוקם בברשה שבאיטליה. האצטדיון הוא האצטדיון הביתי של קבוצת הכדורגל של ברשה מהסרייה ב', החל מ-1959 ועד היום.
ויסאם בן ידר
נבחרות צרפת
לזכותו שתי הופעות בנבחרת צרפת בכדורגל אולמות.
יוסוף בן תאשפין
ביוגרפיה
בן תאשפין הוא מנהיג ממוצא ברברי שעלה לשלטון בשנת 1061, לאחר משא ומתן עם השליט הקודם, בן דודו, אבו בכר בן עומר ושכנועו לפרוש ולמסור את כס השלטון. בתקופה זאת אל-מוראביטון היו עדיין שליטים של אזור קטן במגרב. הוא אחראי לכיבושים שהפכו את אל-מוראביטון לאימפריה של ממש, ששולטת על רובו של המגרב ועל חלקיה המוסלמים של ספרד. תחילה הוא כבש את הערים פאס (1075), טנג'יר (1079), תלמסאן (1080) וסאוטה (1083). הוא נחשב אחד השותפים להקמתה של מרקש.
בהזמנת שליטי הממלכות המוסלמיות של ספרד, הוא הגיע כדי להדוף את התקדמות ממלכת קסטיליה הנוצרית בראשות אלפונסו השישי. בקרב א-זלאקה הוא השיג ניצחון גדול אך במחיר יקר, ולכן הוא החליט לחזור אחריו למגרב. עם זאת הוא חזר לספרד שנים לאחר מכן בראשות צבא גדול, והפך את ספרד המוסלמית לכפופה לשלטון אל-מוראביטון. הוא נזכר כאחד המנהיגים הצבאיים הדגולים בתולדות עולם האסלאם. בן תאשפין נפטר בשנת 1106, יורשו ובנו היה עלי בן יוסוף.
אצטדיון מאריו ריגמונטי
היסטוריה
בשנת 1950 התקבלה החלטה בעירייה לבנות אצטדיון חדש על מנת להחליף את הנוכחי דאז - אצטדיון ויאלה פיאבה, שהיה ישן ועתיק. העבודות על האצטדיון החלו בשנת 1956 והאצטדיון נפתח ב-19 בספטמבר 1959. האצטדיון נקרא על שם השחקן המקומי מאריו רגימונטי מברשה, שהיה שחקן בקבוצת הכדורגל של טורינו, היה חלק מתקופת ה"גרנדה טורינו" ונהרג באופן טרגי באסון האווירי בסופרגה ב-1949. בתחילה תכולת האצטדיון עמדה על 28,270 מקומות, וכר הדשא הוקף במסלול אתלטיקה ברוחב 7 מטר ובאורך 400 מטר. לאורך השנים אירח האצטדיון גם משחקי אליפויות ראגבי מקומיות.
ויסאם בן ידר
נבחרות צרפת
לו גם שלוש הופעות בנבחרת צרפת בכדורגל עד גיל 21, שתיים מהן באליפות אירופה ("היורו לנבחרות צעירות") עד גיל 21 - 2013 שהתקיימה בישראל.
אצטדיון מאריו ריגמונטי
היסטוריה
ב-2010 נקבעה תכולת האצטדיון ל-22,944 מקומות אחרי שיפוץ על מנת להתאים אותו למשחקי ברשה בעונת 2010/2011. תכולתו בתחילה נקבעה ל-16,308 מקומות בלבד, בשלושת משחקי הבית הראשונים בעונה זו, ולאחר שהליקויים תוקנו אושר מספר המקומות הגבוהה יותר.
ויסאם בן ידר
נבחרות צרפת
ב-23 במרץ 2018 ערך את הופעת הבכורה שלו בנבחרת הכדורגל הבוגרת של צרפת, בהפסד 2–3 ל במשחק ידידות.
אצטדיון מאריו ריגמונטי
היסטוריה
ב-2 במאי 2012 אירח האצטדיון משחק בין גנואה לקליארי בשל פסילת אצטדיון לואיג'י פראריס לאירוח בסרייה א', וזאת בגלל תאונות שקשורות לבטיחות האצטדיון בעונה זו. בסתיו 2012, נעשו באצטדיון שיפוצים בטריבונות הצפוניות של רגימונטי.
ויסאם בן ידר
תארים
תארים אישיים
אצטדיון מאריו ריגמונטי
היסטוריה
ב-11 באוגוסט 2013 נקרא אחד מיציע האצטדיון על שמו של אנדראה טונינלי, אוהד ברשה צעיר, שנהרג בתאונת דרכים בדרכו חזרה ממשחקה של הקבוצה המקומית.
ביוני 2019, התבצע שיפוץ כולל של האצטדיון שכלל: הרחבת היציע הצפוני, שיפוץ היציע הדרומי, תיקון מדרגות, התקנת "סקייבוקס" חדשים (תאי צפייה יוקרתיים), ותכולת האצטדיון נקבעה על 19,550 מקומות.
זכויות להט"ב בג'יבוטי
לסביות, הומואים, טרנסג'נדרים וביסקסואלים (להט"ב) בג'יבוטי מתמודדים עם אתגרים משפטיים וחברתיים שתושבים הטרוסקסואלים אינם חווים. בעוד כי פעילות הומוסקסואלית בין מבוגרים בהסכמה הייתה חוקית בשטחי המדינה מאז ומעולם, זוגות חד מיניים ומשקי בית בראשות זוגות חד מיניים אינם זכאים לאותן ההכרות המשפטיות הזמינות לבני זוג הטרוסקסואלים.
תנאי מחיה
דו"ח זכויות אדם מאת משרד החוץ האמריקאי לשנת 2015 מצא כי "לא היו דיווחים ידועים על אלימות חברתית או אפליה על רקע נטייה מינית. הנורמות החברתיות לא אפשרו דיון פומבי על הומוסקסואליות, בעוד אזרחים לא הצהירו בגלוי על נטיותיהן החד-מיניות".
תאזה
תאזה (בברברית: ⵜⴰⵣⴰ ; בערבית: تازة) היא עיר בצפון מרוקו ששוכנת בין הרי הריף להרי האטלס התיכון. לפי המפקד של 2004, חיו בעיר כ-144,000 תושבים.
העיר מוקפת בחומה שהוקמה כנראה במאה ה-12, והורחבה מספר פעמים מאז הקמתה. העיר העתיקה כוללת מסגד גדול שנבנה על ידי שושלת אל-מוואחידון ומהווה אחד הדוגמאות המוקדמות ביותר לסגנון הארכיטקטוני של שושלת זאת. כמו כן ניתן למצוא בה גם מדרסה שנבנתה במאה ה-14.
הקהילה היהודית בתאזה
ידוע כי בעבר שכנה בעיר קהילה יהודית גדולה, ומספר רבנים ומשוררים יהודים יצאו ממנה. רבי אברהם הכהן סקלי כיהן כרב העיר בין השנים תר"ה - תרל"א.
מיזם פריינגפן-ארקנסו
מיזם פריינגפן-ארקנסו (באנגלית: Fryingpan-Arkansas Project בקיצור "Fry-Ark") הוא מיזם להטיית מים, אגירתם והובלתם לדרום-מזרח מדינת קולורדו בארצות הברית. המיזם אושר ב-1962 על ידי נשיא ארצות הברית ג'ון קנדי במטרה לייצר חשמל לשירות יישובים ותעשייה, לספק מים להשקיה ולקדם אתרי נופש, ותנאי הדגה וחיות הבר. הבנייה החלה ב-1964 והסתיימה ב-1981. המיזם כולל חמישה סכרים ומאגרי מים, תחנת כוח הידרואלקטרית פדרלית אחת (שתי תחנות כוח פרטיות המפוקחות על ידי הממשל הפדרלי), ו-22 מנהרות ותעלות באורך כולל של 140 קילומטרים. לשכת הטיוב של ארצות הברית, סוכנות פדרלית הפועלת במסגרת מחלקת הפנים של ארצות הברית בנתה את המיזם ומנהלת אותו.
בדומה למיזם המקביל מיזם קולורדו-ביג תומפסון מעביר מיזם זה מים זמינים מהמורדות המערביים של הרי הרוקי למורדות המזרחיים, הצחיחים יותר והמאוכלסים בצפיפות עבור אוכלוסייה של מעל ל-720,000 תושבים ולהשקיית שדות בשטח של 1,136 קילומטרים רבועים ביישובים קולורדו ספרינגס, פואבלו, לה חונטה (La Junta), לאמר (Lamar) ויישובים נוספים בדרום מזרח קולורדו.
תפעול
המיזם מטה ומעביר בממוצע 64 מיליון מטרים מעוקבים של מים מדי שנה. עם זאת, זכויות המים של המיזם מרשות להעביר 2.9 מיליארד מטרים מעוקבים של מים בסך הכול בתקופה של 34 שנים רצופות, אבל לא לחרוג מ-150 מיליון מטרים מעוקבים של מים בשנה בודדת כלשהי. ב-2011 כאשר היה שפע של שלג בקולורדו העביר המיזם 121 מיליון מטרים מעוקבים של מים מהמורדות המערביים, הכמות השנייה בגודלה ב-50 שנות תפעול המיזם. שנה אחר-כך ב-2012, ירד מעט שלג והבצורת שבה למדינה. עקב כך, המיזם היה מסוגל להעביר רק 17 מיליון מטרים מעוקבים של מים.
לפני שאפשר היה להתחיל בבנייה היה צריך להגיע לפשרה בין צורכי המים של המורדות המערביים והמזרחיים. התוצאה הייתה הקמת מאגר רואדי (Ruedi Reservoir), כ-24 קילומטרים במעלה הזרם של הנהר פריינגפן מהיישוב בזלת. המאגר מספק מים למורדות המערביים של קולורדו, פיצוי חלקי על המים המוטים מהנהר במעלה הזרם.
המים מוטים מאגן הניקוז של הנהר פריינגפן השוכן על המורדות המערביים. סדרה של מנהרות מחוברות מובילים מים מ-16 סכרי הטיה קטנים, כולם מעל לגובה של 3,000 מטרים, אוספים מי הפשרת שלגים ומובילים אותם בכוח המשיכה למנהרת צ'ארלס ה. בוסטיד (Charles H. Boustead Tunnel). המנהרה מובילה מים מתחת לקו פרשת המים של אמריקה לאורך של קרוב ל-9 קילומטרים לפני שהם נפלטים לאגם טורקיז (Turquoise Lake) מעט מערבית ללידוויל (Leadville). המים יוצאים ממאגר המים של אגם טורקיז דרך תעלת הר אלברט (Mt. Elbert Conduit), תעלת מים באורך 18 קילומטרים עד למאגר המים של הר אלברט (Mt. Elbert Forebay) שבו המים נאגרים על מנת לבנות עומד הידראולי לפני שהמים זורמים מגובה 800 מטרים לתחנת הכוח הר אלברט (Mt. Elbert Powerplant). ומשם ל"אגמים התאומים" (Twin Lakes).
תחנת הכוח קרויה על שם הר אלברט, הפסגה הגבוהה ביותר בהרי הרוקי, ושוכנת בבסיסו. פועלים בה שתי יחידות הכוח והיא תחנת הכוח ההידרואלקטרית הגדולה ביותר בקולורדו. התחנה מסוגלת לייצר 220 מגוואט. במהלך הלילה כשתעריפי החשמל נמוכים יותר מופסקת פעולת הגנרטורים ומופעלים משאבות המחזירות את המים מהאגמים התאומים, שכבר שימשו להפקת חשמל, במעלה ההר אל מאגר המים של הר אלברט על מנת ששוב יהיה ניתן להשתמש בהם להפקת חשמל בשעות השיא. החשמל המיוצר בתחנה משווק על ידי מנהל החשמל של האזור המערבי (Western Area Power Administration).
כאמור, מים היוצאים מתחנת הכוח ממלאים את מאגר המים "האגמים התאומים", אגם טבעי שהורחב באמצעת סכר טווין לייקס (Twin Lakes Dam) שנבנה בשנים 1980-1978. המאגר שוכן על נחל לייק קריק (Lake Creek) הזורם ממעבר אינדפנדנס (Independence Pass). מים מהמאגר ממשיכים במורד לייק קריק אל נהר הארקנסו, שהוא מוביל המים העיקרי של מיזם Fry-Ark.
מאגר פואבלו, האלמנט המרכזי בפארק המדינתי אגם פואבלו (Lake Pueblo State Park), הוא המאגר האחרון במיזם והוא סוכר את נהר הארקנסו מעט מערבית לפואבלו. מרבית המים המשמשים לשתייה ולחקלאות נלקחים ממאגר פואבלו, לפני שהמים ממשיכים דרכם מזרחה לקנזס דרך אוקלהומה וארקנסו אל נהר המיסיסיפי.
Il est là
Il est là (בעברית: הוא כאן) הוא שיר שבוצע על ידי הזמרת הצרפתייה, דני דאוברסן. השיר ייצג את צרפת בהופעתה השנייה, באירוויזיון 1956. השיר נכתב והולחן על ידי סימון ואלאוריס ונוצח על ידי פרנק פורסל. השיר שובץ במקום ה-12 בסדר ההופעות, לפני לוקסמבורג ואחרי גרמניה.
רקע
בדומה לשאר שירי התקופה, השיר הושר בסגנון שאנסון צרפתי. במרכז מילות השיר עומדת דאורבסן שמתקשה לשכוח את חיי האהבה הקודמים שלה.
באירוויזיון
ב-24 במאי 1956, השיר בוצע על ידי דאוברסן בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד, מעריצים רבים של התחרות טוענים כי השיר סיים במקום ה-11 עם נקודה אחת. השיר השני של צרפת בתחרות, "Le temps perdu", בוצע על ידי הזמרת מטה אלטרי.
מוסא מארגה
מוסא מארגה (בצרפתית: Moussa Marega; נולד ב-14 באפריל 1991) הוא כדורגלן המשחק כחלוץ וכקיצוני ימני בנבחרת מאלי ובקבוצת הכדורגל אל הילאל.
כריסטינה מור
כריסטינה מוּר (באנגלית: Christina Moore; נולדה ב-12 באפריל 1973) היא שחקנית, קומיקאית, דוגמנית ומעצבת אופנה אמריקאית. היא ידועה בין היתר בשל השתתפותה בסדרות הטלוויזיה "מד טי.וי", "מופע שנות ה-70" ו"הות'ורן".
מוסא מארגה
מארגה נולד בלז אוליס שבפרברי פריז, והחל את הקריירה במועדון כדורגל קטן באברי, צרפת, ב-2011. הוא עבר בין מספר מועדונים צרפתיים, בהם קבוצה מהעיר אמיין, וב-2014 עבר לעונה אחת לקבוצת אספרנס מהעיר תוניס. ב-2015 עבר לקבוצה הפורטוגזית מאריטימו מהאי מדיירה; בעונה זו כבש 15 שערים. בשנה שלאחר מכן עבר לקבוצת פורטו.
כריסטינה מור
ביוגרפיה
כריסטינה נולדה בפאלאטיין, אילינוי שבארצות הברית. בצעירותה שרה והופיעה בכנסייה של משפחתה ובתיאטרון מוזיקלי בתיכון. לאחר סיום לימודי תיאטרון באוניברסיטת וזליאן באילינוי עברה ללוס אנג'לס לשם פיתוח קריירת המשחק שלה. בשנת 1996 התארחה בנשואים פלוס ובוורלי הילס 90210. בשנים הבאות קיבלה תפקידים קטנים במספר סדרות וסרטים.
ב-2002 הצטרפה לצוות התוכנית מד טי.וי. במסגרת התוכנית ביצעה חיקויים של סלבריטאיות, ביניהן כריסטינה אגילרה, שאנון אליזבת, שרון סטון ובריטני מרפי. בסיום העונה עזבה את התוכנית לטובת מופע שנות ה-70, שם החליפה את ליסה רובין קלי בתפקיד לורי פורמן.
ב-2004 השתתפה בסרט הקולנוע שיגעון בנהר.
ב-2005 כיכבה בסדרה "רכוש חם", קומדיית מצבים בת 13 פרקים.
בשנת 2008 החלה לגלם את אימה של נעמי קלארק בסדרה 90210, והופיעה ב-11 מפרקי הסדרה.
בשנים 2009–2011 השתתפה בסדרת הטלוויזיה הות'ורן, כאשר בשתי העונות הראשונות קיבלה תפקיד ראשי ובעונה השלישית התארחה.
בשנים 2011–2015 גילמה את האם במשפחת רוס בסדרה ג'סי.
בין השנים 2012–2014 גילמה את אפריל, אחותה הקטנה של ונסה בקסטר, בסיטקום "גבר מי שנשאר אחרון".
בשנת 2015 כתבה את התסריט לסרט "Running Wild". בסרט יככבו טומי פלנגן, ג'ייסון לואיס ושרון סטון.
בשנת 2017, חזרה לגלם לתפקיד אורח את האם במשפחת רוס בסדרה קיקיוואקה: מחנה קיץ.
גורדון קנדי (שחקן)
ביוגרפיה
קנדי גדל בעיר טרננט שבמזרח לותיאן בסקוטלנד. הוא למד בקולג' ג'ורג' ווטסון באדינבורו. אחר כך למד בקולג' ג'ורדנהיל באוניברסיטת סטרת'קלייד.
תפקידו הבולט הראשון של קנדי היה בתוכנית המערכונים "Absolutely". הוא הגיש את תוכנית הלוטו לצדה של מנחת הטלוויזיה אנתאה טרנר, והופיע בתפקיד עצמו בתוכנית הפרודית "Plugs". הוא שיחק בסדרות דרמה כמו "כובע אדום" של ה-BBC בתפקיד סמל ברוס הורנסבי. עוד הופיע באופרת סבון של ערוץ BBC Scotland בשם "River City".
מ-2006 ועד 2009 שיחק בתפקיד ג'ון הקטן בכל שלוש העונות של סדרת הטלוויזיה "רובין הוד" בהפקת ה-BBC.
מאז 2007 הוא הקריין בתוכנית הריאליטי הבריטית "Kitchen Nightmares"
בנוסף להיותו שחקן, קנדי הוא גם מאמן רגבי בקבוצת לונדון ואספס. פעמים רבות השתתף בתוכנית הרדיו "Test Match Sofa" העוסקת בפרשנות של משחקי קריקט.
המרכז לחקר העיר והאזור ע"ש קלצניק
המרכז לחקר העיר והאזור על שם פיליפ ואתל קלצניק הוקם בטכניון בשנת 1969 על ידי פרופ' משה היל, והיה הראשון מסוגו בישראל. המרכז קשור הדוקות במסלול לתכנון ערים ואזורים שבפקולטה לארכיטקטורה ובינוי ערים. הוא משתף פעולה עם מוסדות מחקר אחרים בטכניון ועם עמיתים-חוקרים בטכניון ובישראל בכללה.
ייעודו של המרכז הוא לקדם את הידע, הנוגע להבנת תהליכים של התפתחות ותפקוד עירוניים ואזוריים, ולסייע בקביעת מדיניות פיתוח ברמה הלאומית, האזורית והיישובית-מקומית.
החוקרים הפעילים במרכז עוסקים בתחומים הבאים: תכנון שימושי קרקע, תכנון חברתי, תכנון כלכלי, היבטים פסיכולוגיים ביחסי אדם-סביבה, היבטים משפטיים בתכנון, היבטים סביבתיים בתכנון, דיור, תחבורה, שיקום עירוני, פיתוח אזורי, פיתוח נדל"ן, תכנון ומשאבי טבע (מים, אנרגיה), תכנון ועיצוב הנוף, שיטות ממוחשבות מתקדמות בתכנון, שיתוף הציבור בתכנון, מיתון קונפליקטים בתהליכי הפיתוח העירוני ותכנון עבור אוכלוסיות ספציפיות.
מחקרי המרכז ממומנים על ידי גופים וקרנות בינלאומיות ולאומיות, על ידי משרדי ממשלה בישראל, רשויות מקומיות וגופים ציבוריים אחרים בארץ. הידע הנאגר באמצעות המחקרים מופץ למקבלי החלטות, לציבור המתכננים, ולחוקרים עמיתים, באמצעים מגוונים: בראש ובראשונה באמצעות הוצאת ספרים עצמית, שבמסגרתה רואים אור ספרים, דוחות וניירות עמדה (בעברית ובאנגלית), וגם באמצעות ייזום סמינרים, ימי עיון וסימפוזיונים ציבוריים. החוקרים מרבים להשתתף בכנסים מדעיים ומקצועיים בינלאומיים וישראלים, ומכהנים לעיתים קרובות בוועדות ציבוריות, לאומיות ומקומיות.
תחומי מחקר ופרסום במרכז: תכנון ותוכניות לרמותיהן: רמה לאומית, אזורית ומקומית, דיור, בנייה והתחדשות עירונית, מדיניות קרקעית ופיתוח נדל"ן, פיתוח כלכלי ודינמיקה מרחבית, שימושי קרקע ותחבורה, משאבי טבע, איכות הסביבה והנוף, היבטים חברתיים ופסיכולוגיים בתכנון ותכנון בסקטור הערבי.
ארנו (פירושונים)
{{פירושונים|
שם משפחה: שם המשפחה ארנו נובע משם פרטי זהה, בקרב יהודים נובע מן השם אהרן{{הערה|משה חנינא אשל, שמות המשפחה בישראל, חיפה 1967 עמ' 19.}}:
ראו גם
}}
סמל קרינתיה
סמל קרינתיה הוא סמלה הרשמי של מדינת קרינתיה שבאוסטריה.
עיצוב
הסמל מעוצב כמגן מעוגל בתחתיתו שמחולק בניצב. בחצי הימני (מכיוון נושא השלט) שדה זהב שבו מוטענים שלושה אריות שחורים שלשונותיהם, טפריהם ועינם אדומות, פוסעים. בחצי השמאלי שדה אדום עם פֶס לבן. הסמל שימש בתחילה כסמלו של אולריך השלישי דוכס קרינתיה (1220 - 1269) ולאחר מכן כסמלה של דוכסות קרינתיה שהתקיימה עד 1335 במסגרת האימפריה הרומית הקדושה. הסמל המשיך לשמש את השלטון המקומי ללא שינוי כמעט, והוא מופיע גם בציור מהמאה ה-16 של מרגרטה מאולטש שהייתה דוכסית טירול, אליה אוחדה קרינתיה. השינויים שנעשו בסמל במשך השנים לא היו במגן אלא בשאר התקני הסמל כמו הקסדה שלעיתים הוחלפה בכתר. מעל המגן קסדה כסופה בעלת סורגים מוכתרת בכתר זהב ומעטה אדום וזהב. הציצה היא שתי קרני תאו זהובות שמכל אחת מהן יוצאים חמישה מקלות ועליהם תלויים שלושה עלי טיליה, שחורים מימין ואדומים משמאל.
לסמל קיימת גם גרסה מוקטנת שמורכבת מהמגן לבדו והוא מופיע בדגל המדינה.
הסמל נקבע בחוק המדינה ב-1996.
קוסמופוליטן
"קוסמופוליטן" (באנגלית: Cosmopolitan, נהגה "קוזמופוליטן"'; נקרא בעבר The Cosmopolitan) הוא מגזין נשים אמריקאי רב-לאומי. המגזין נוסד בשנת 1886 בארצות הברית כמגזין משפחתי, שונה בהמשך למגזין ספרותי, והפך למגזין נשים בסוף שנות ה-60.
המגזין, המכונה בקיצור גם "קוסמו" (Cosmo), כולל מאמרים על אודות זוגיות וסקס, בריאות, קריירה, שיפור עצמי, סלבריטאים, וכן אופנה ויופי. ההוצאה לאור של המגזין היא "Hearst Magazines" האמריקאית, והוא מופץ ב-61 מהדורות בינלאומיות, ומודפס ב-34 שפות שונות ביותר מ-100 מדינות, ובעבר גם בישראל (בשנים 2005–2013).
השנים הראשונות
קוסמופוליטן החל במקור כמגזין משפחתי, ופורסם לראשונה בעיר ניו יורק במרץ 1886 על ידי הוצאת "שליכט אנד פילד". פול שליכט כתב לקוראי הגיליון הראשון שלו בתוך הכריכה הקדמית שהפרסום הוא "מגזין משפחה מהשורה הראשונה", והוסיף: "יש מדור המוקדש אך ורק לדאגותיהן של נשים, עם מאמרים על אופנה, על משק בית. קישוט, על בישול, טיפול וניהול ילדים וכו'. בנוסף יש מדור לבני המשפחה הצעירים". תפוצת קוסמופוליטן הגיעה ל-25,000 באותה שנה, אך בנובמבר 1888, הוצאת "שליכט אנד פילד" פשטה את הרגל. הבעלות נרכשה על ידי ג'ון בריסבן ווקר ב-1889. באותה שנה, הוא שיגר את אליזבת' ביזלנד למירוץ מסביב לעולם נגד נלי בליי כדי למשוך תשומת לב למגזין.
בבעלותו של ג'ון בריסבן ווקר המגזין הוסיף איורים צבעוניים, סדרות סיפורים וביקורות ספרים. הוא הפך לירחון מוביל לספרות, בהשתתפות סופרים דוגמת אנני בסנט, אמברוז בירס, וילה קאת'ר, תיאודור דרייזר, רודיארד קיפלינג, ג'ק לונדון, אדית וורטון וה.ג. וולס. תפוצת המגזין טיפסה לכ-100,000 עותקים לגיליון עד 1892.
בבעלות ויליאם רנדולף הרסט
ב-1905, ויליאם רנדולף הרסט רכש את המגזין תמורת 400,000 דולר (שווה ערך ל-12,064,000 דולר ב-2021) והביא את העיתונאי צ'ארלס אדוארד ראסל, שכתב שורה של כתבות תחקיר פופולריות. תחת בעלותו של הרסט המגזין המשיך להגדיל את תפוצתו עד לכ-1,700,000 עותקים לגיליון בשנות ה-30 של המאה ה-20. תוך שימת דגש על סיפורת בשנות ה-40 של המאה ה-20, הוא קיבל את כותרת המשנה "מגזין ארבעת הספרים" מכיוון שבמדור הראשון היו רומן אחד, שישה או שמונה סיפורים קצרים, שני סדרות, שישה עד שמונה מאמרים ושמונה או תשעה מאפיינים מיוחדים, בעוד ששלושת החלקים האחרים כללו שני רומנים. ותקציר של ספרי עיון עדכניים. במהלך מלחמת העולם השנייה, המכירות הגיעו לשיא של 2,000,000.
המגזין החל להפחית את התוכן שכלל ספרות במהלך שנות ה-50 של המאה ה-20. התפוצה ירדה לקצת יותר ממיליון עותקים לגיליון עד 1955, תקופה שבה מגזינים סבלו מעלייתם של מגזיני ספרות זולה ומהטלוויזיה. תור הזהב של המגזינים הגיע לסיומו כשוק המוני, פרסומים בעלי תוכן כללי פינו את מקומם למגזינים בעלי עניין מיוחד המכוונים לקהלים מיוחדים.
תקופת הלן גרלי בראון
התפוצה של "קוסמופוליטן" המשיכה לרדת במשך עשור נוסף עד שהלן גרלי בראון הפכה לעורכת הראשית ב-1965, ושינתה באופן קיצוני את המגזין. בראון המציאה אותו מחדש כמגזין לנשים מודרניות בעלות קריירה, והפכה את המגזין למגזין יוקרתי, שנוי במחלוקת ומצליח. כעורכת במשך 32 שנים, בילתה בראון את הזמן הזה בשימוש במגזין כאמצעי פרסום כדי למחוק סטיגמה סביב נשים רווקות שלא רק מקיימות יחסי מין, אלא גם נהנות ממנו. היא הייתה ידועה כ"פמיניסטית אדוקה", והותקפה לעיתים קרובות על ידי מבקרים בשל השקפותיה המתקדמות על נשים ומין. היא האמינה שמותר לנשים ליהנות ממין ללא בושה בכל המקרים. היא נפטרה בשנת 2012 בגיל 90. החזון שלה עדיין ניכר בעיצוב הנוכחי של מגזין קוסמופוליטן. המגזין אימץ בסופו של דבר פורמט שער המורכב מדוגמנית צעירה בדרך כלל (אחר כך לרוב שחקנית, זמרת או סלבריטאית בולטת אחרת), בדרך כלל בשמלה נמוכה, ביקיני או תלבושת חושפנית אחרת.
המגזין בידל את עצמו בכך שדן בכנות במיניות מנקודת המבט שנשים יכולות וצריכות ליהנות ממין ללא אשמה. הגיליון הראשון בעריכתה של הלן גרלי בראון, יולי 1965, הציג מאמר על הגלולה למניעת הריון, שיצאה לשוק בדיוק חמש שנים קודם לכן. זה לא היה הפרסום הראשון של בראון שעוסק בנשים משוחררות מינית. ספר העצות שלה משנת 1962, "סקס והנערה הרווקה", היה רב מכר. דואר מעריצים שהתחנן לעצתו של בראון בנושאים רבים הנוגעים להתנהגות נשים, מפגשים מיניים, בריאות ויופי הציפו אותה לאחר שהספר יצא לאור. בראון שלחה את המסר שאישה צריכה שגברים ישלימו את חייה, ולא להשתלט עליהם. ליהנות ממין ללא בושה היה גם מסר שהיא שילבה בשני הפרסומים.
באפריל 1972 פרסם המגזין תמונה בעירום חלקי של השחקן ברט ריינולדס, דבר העורר מחלוקת גדולה ומשך תשומת לב רבה.
במרץ 1973 הושקה מהדורה ספרדית של "קוסמופוליטן" באמריקה הלטינית. בהמשך הושקו כ-40 מהדורות שונות של המגזין ברחבי העולם.
באפריל 1978 פורסמה מהדורה יחידה של "Cosmopolitan Man", כניסיון ליצור גרסה הפונה לגברים. בשער שלו הופיעו ג'ק ניקולסון ואורור קלמנט. המגזין פורסם פעמיים ב-1989 כמוסף לקוסמפוליטן.
בשנות ה-2000
בתחילת שנות ה-2000 ה"קוסמופוליטן" הגיע לתפוצה שיא עולמית של 8.2 מיליון עותקים עם 40 מהדורות מקומיות ברחבי העולם. אולם עם עליית האינטרנט והרשתות החברתיות חלה ירידה מהירה בתפוצתו. בנוסף ירדה הכנסתו מפרסום. המגזין השיק גרסה דיגיטלית עם "חומת תשלום", שהגיעה בתחילת 2012 לכ-100 אלף מנויים. בכדי להתמודד עם הקשיים ביקש לפתח תדמית צעירה ועכשווית ועל שער המגזין כיכבו כוכבות פופ וידועניות רבות, דוגמת הראפרית ניקי מינאז, הזמרות קייטי פרי וליידי גאגא.
בדצמבר 2013 הכריזה העורכת הראשית ג'ואנה קולס, בעקבות הביקורת שהוטחה בו, כי המגזין "עשה למען הפמיניזם את מה שאף איש שמאל אקדמי לא עשה עד היום".
בשנת 2015 השיקה "קוסמופוליטן" בושם תחת שם המותג שלה.
בפברואר 2018 כיכבה לראשונה טרנסג'נדרית על שער גיליון, השחקנית לברן קוקס, הידועה בעיקר בשל הופעתה בתור סופיה ברסו בסדרה המצליחה "כתום זה השחור החדש" של נטפליקס, ובשל פעילותה למען זכויות ונראות הקהילה הטרנסג'נדרית.
ביקורת
במשך שנים, מגזינים המיועדים לילדות ולנשים תויגו כאמצעים שנועדו לשווק נשיות, לכן גררו לא מעט ביקורות.
בישראל
הגרסה הישראלית של קוסמופוליטן הוקמה בספטמבר 2003, על ידי חברת "SBC מגזינים". העורכת הראשונה של הגרסה הישראלית הייתה לאה קנטור-מטרסו. 70% מהתוכן היה תורגם של המגזין האמריקאי ו-30% היו תוכן מקורי ישראלי. לאחר פחות משנתיים מכר המגזין בישראל כ-45,000 עותקים לגיליון (רובם למנויים) וקבוצת "מעריב החזקות" הציעה לרכוש את הזיכיון של המגזין בישראל תמורת 1.6 מיליון דולר, אולם העסקה לא יצאה לפועל. במשך תקופה מסוימת הופיעה גם גרסה מקוונת שלו. על פי סקר TGI, רוב הקוראות היו נשים צעירות (17–35), חילוניות וממעמד בינוני-גבוה. על פי הסקר, מספר הקוראים נכון לשנת 2005 עמד על 66,000.
במרץ 2006, הושק בישראל מגזין נוסף תחת המותג "קוסמופוליטן", "קוסמופוליטן ברייד" - מגזין לכלות.
לאחר שחברת "SBC מגזינים" פשטה את הרגל, הושק המגזין מחדש באוגוסט 2009 על ידי חברת "הירסט מגזינס אינטרנשיונל" יחד עם קבוצת מרקעי תקשורת שבבעלות אלי עזור. בתחילת שנת 2013 הסתיים הזיכיון לשיווק המגזין בארץ, והופסקה הוצאת המגזין.
מקבל טאפש
מַקְבֶּל טָאפֶשׁ (בערבית: مقبل طافش; נולד ב-6 באפריל 1960) הוא איש שירות בתי הסוהר, ששימש מפקד מחוז צפון בשירות בתי הסוהר בדרגת גונדר, וקודם לכן כיהן כמפקד מחוז מרכז בשירות.
ביוגרפיה
טאפש נולד וגדל בכפר הדרוזי בית ג'ן שבגליל והתחנך בתיכון כפר ירכא. שירת בצה"ל בגדוד 299 והשתתף במלחמת לבנון הראשונה, בגדוד 906. בעל תואר ראשון ותואר שני במנהל עסקים. הוא בוגר קורס לפיקוד ומטה, קורס בכירים במשטרת ישראל, וקורס דירקטורים.
בשנת 1983 התגייס לשב"ס והחל לעבוד כסוהר ביטחון בבית הסוהר דמון. בהמשך יצא לקורס קצינים ייעודי, ובסיומו שימש מפקד משמרת ומנהל אגף. בשנת 1989 שובץ כקצין ביטחון וקצין מודיעין בבית המעצר קישון. בהמשך מונה לקצין ביטחון בכלא כרמל, וכעבור שנה וחצי מונה לקצין ביטחון בבית הסוהר דמון. בשנת 1994 מונה למפקד בימ"ר קישון בתקן רב-כלאי. בשנת 1996 מונה לסגן כלא אשמורת. בשנת 1998 מונה למפקד כלא אשמורת והועלה לדרגת סגן גונדר. בשנת 2000 מונה למפקד כלא השרון, שבזמנו כלל בתוכו אסירים פליליים, כלא הקטינים "אופק", ואסירות ביטחוניות. בשנת 2004 מונה למפקד בית המעצר הדרים, והתמודד בהצלחה עם שביתת הרעב ההמונית של האסירים הביטחוניים. בשנת 2005 כיהן כסגן מפקד גוש צפון. בתקופה זו ביצע בהצלחה את קליטת בתי המעצר ממשטרת ישראל בצפון הארץ - קישון, גליל ועמקים. בהמשך הועלה לדרגת תת-גונדר ומונה לסגן מפקד מחוז צפון. במהלך מלחמת לבנון השנייה יזם התנדבות של סגל ואסירים לסייע ליישובים המותקפים, בשיפוץ מקלטים ובמתן תמיכה נפשית על ידי הסגל הטיפולי. בשנת 2007 מונה לסגן מפקד מחוז דרום. ליווה את פתיחת כלא סהרונים ובית סוהר אלה, שהיה אמור להיות כלא מופרט. היה אחראי על קליטת בתי מעצר ממשטרת ישראל - בתי מעצר נגב, לכיש, ירושלים ואילת. כמו כן מילא בהצלחה את משימת הרה-ארגון: הפיכת ארבעת גושי השליטה לשלושה מחוזות, על פי הנחיית נציב שב"ס רב-גונדר בני קניאק, תוך התמקדות על מיסוד המבנה הארגוני ברמת מפקדת המחוזות ובתי הסוהר.
שירותו כמפקד מחוז
בשנת 2011 מונה למפקד מחוז מרכז והועלה לדרגת גונדר. עם כניסתו לתפקיד קיבל אחריות על שני מתקנים נוספים, כלא עופר ובית המעצר ירושלים, ובסך הכל נשא באחריות על 14 מתקני כליאה. במהלך הקדנציה שלו כמפקד מחוז התמודד עם שני אירועים מורכבים ומכוננים – אירוע הירי של סמואל שיינביין בבית הסוהר רימונים, בגינו שקל לפרוש מהשירות. אירוע נוסף הוא בריחת האסיר ירון סנקר מבית החולים, בגינו קיבל ראיון אזהרה.
בשנת 2016 מונה למפקד מחוז צפון, שהוא המחוז המוביל בפעילות שיקומית לאסירים. בתקופתו נפתחו מסגרות טיפול ושיקום נוספות בכל יחידות המחוז, תוך הקפדה על ביטחון המתקנים והתנהלות נחושה אל מול האסירים הביטחוניים. ביולי 2019 סיים את שירותו בשב"ס ופרש לגמלאות לאחר 36 שנות שירות.
חיים אישיים
טאפש נשוי ואב לחמישה. מתגורר בבית ג'ן.
ג'ון קולינס (כדורסלן)
ג'ון מרטין קולינס השלישי (באנגלית: John Martin Collins III; נולד ב-23 בספטמבר 1997) הוא כדורסלן אמריקאי המשחק בעמדת הפאוור פורוורד בקבוצת יוטה ג'אז מליגת ה-NBA.
נעורים וקריירת מכללות
קולינס נולד בלייטון שביוטה. שני הוריו שירתו בצבא, והוא גדל בגואם, בטורקיה, באיי הבתולה (עם הורי אמו), במדינת וושינגטון ובווסט פאלם ביץ' שבפלורידה. בנעוריו התגרשו הוריו, והוא נותר עם אמו. בתקופת לימודיו בתיכון נבחר לכדורסלן השנה בפלורידה בתיכונים דרג 4A.
בשנים 2015–2017 שיחק בליגת המכללות בקבוצת הכדורסל של אוניברסיטת וייק פורסט. בשנתו הראשונה היה שחקן מחליף וקלע 7.3 נקודות בממוצע למשחק. בשנתו השנייה פתח בכל 33 משחקי הקבוצה והשיג ממוצעים של 19.2 נקודות ו-9.8 ריבאונדים למשחק. וייק פורסט הודחה בסיבוב הראשון של טורניר אליפות המכללות. בתום העונה נבחר לחמישיית העונה ולשחקן המשתפר של ליגת ה-ACC. לאחר שתי עונות החליט לוותר על המשך לימודיו באוניברסיטה והעמיד עצמו לבחירה בדראפט ה-NBA.
קריירה מקצועית
בדראפט 2017 נבחר קולינס במקום ה-19 על ידי אטלנטה הוקס. לאורך עונת הרוקי שלו קלע 10.5 נקודות בממוצע למשחק, ובסיומה נבחר לחמישיית הרוקיז השנייה של העונה. בעונה הבאה היה הקלעי המוביל של ההוקס עם ממוצע של 19.5 נקודות למשחק.
בנובמבר 2019, לאחר חמישה משחקים בעונת, הושעה קולינס על ידי ליגת ה-NBA מ-25 משחקים, בשל נטילת הורמון גדילה.
ב-7 ביולי 2023 הועבר בטרייד ליוטה ג'אז עבור רודי גיי.
מסע בין כוכבים: סיפונים תחתונים - דמויות
זוהי רשימת דמויות מסדרת הטלוויזיה המדע בדיוני "מסע בין כוכבים: סיפונים תחתונים".
או'קונור
לוטננט או'קונור היה קצין על הספינה סריטוס. במהלך השנתיים האחרונות לשירותו הכין את עצמו לטקס התעלות, במטרה להעביר את תודעתו למישור קיום גבוה יותר. כשביצע את הטקס, בנוכחות חבריו לספינה, גרמה טנדי המגושמת לכך שהטקס ייכשל. בהמשך או'קונור מתוודה בפניה שלמעשה לא התכוון להצליח בטקס ושרצה שיכירו אותו כ"הבחור מההתעלות". בסופו של דבר או'קונור מתעלה במפתיע בנוכחות טנדי, מגלה שהיקום מונח על גבה של קואלה חייכנית, ומתעלה רגע לפני שהוא מגלה לטנדי את התשובה למשמעות החיים.
בראד בוימלר
סג"ם בראדוורד "בראד" בוימלר הוא קצין זוטר על סיפונה של ה"סריטוס". בוימלר הוא קצין שאפתן וקפדן, שאוהב לבצע את משימותיו במהירות ויעילות, לעיתים קרובות מוגזמת. הוא מעוניין מאוד להתקדם בסולם הדרגות ולהפוך לקפטן, וכל חייו מוקדשים למטרה זו. הוא חסר ביטחון ושואל לעיתים קרובות את חבריו האם דבר מסוים בו יוצר רושם ראוי לקידום יותר מדבר אחר (לדוגמה, האופן שבו הוא מסרק את שיערו). בוימלר קפדן במיוחד בכל הקשור לקיום פקודות ואינו סוטה מהן ימינה או שמאלה, אך במהלך היכרותו עם סג"ם מארינר הוא לומד שלעיתים קרובות חשיבה מקורית וכיפוף הנהלים היא הדרך הטובה, הנכונה והיעילה לביצוע משימות. בסוף העונה הראשונה קודם בוימלר מדרגת סג"ם לדרגת לוטננט מדרג זוטר (Junior Grade) וקיבל הצבה מחדש על סיפונה של ה"טיטאן" תחת פיקודו של קפטן ויליאם רייקר. באחת המשימות כקצין על ה"טיטאן" התפצל בוימלר לשניים בתאונת משגר דומה לזו שקרתה לוויליאם רייקר ויצרה את תומאס רייקר, מה שהביא לכך שאחד הבוימלרים, שהחל לכנות את עצמו ויליאם בוימלר, נשאר כלוטננט מדרג זוטר על ה"טיטאן", בעוד השני נשלח בחזרה אל ה"סריטוס" כסג"ם.על שמו של בוימלר נקרא "אפקט בוימלר", נוהל שהחל על ה"סריטוס" והפך במרוצת השנים לנוהל בסיסי בצי הכוכבים לפיו קפטן הספינה אינו אוכף לוחות זמנים לביצוע המשימות על פקודיו, וסומך עליהם שיבצעו את המשימות לפי שיקול דעתם. בוימלר אינו מרוצה מכך שהנוהל, שנוגד לחלוטין את אמונותיו ואת דרך הפעולה שלו, נקרא על שמו.
ויליאם בוימלר
בראד "ויליאם" בוימלר הוא שכפול של בראד בוימלר שנוצר עקב תקלת טרנספורטר במהלך משימה בתקופת שירותו על ה"טיטאן". בניגוד לבראד, שהוחזר לדרגת סג"ם ול"סריטוס", ויליאם נשאר לשרת בדרגת לוטננט זוטר על סיפונה של ה"טיטאן". רשמית, הוא נהרג עקב דליפת גז קטלנית בחדרו, וארונו שוגר לחלל. בפועל מותו זויף על ידי מדור 31, והוא הפך לסוכן של הארגון החשאי.
אנדי בילאפס
לוטננט קומנדר אנדרית'יו "אנדי" בילאפס הוא המהנדס הראשי של ה"סריטוס" ומפקדו הישיר (ומושא הערצתו) של סג"ם ראת'רפרד. הוא מהנדס מוכשר מאוד שנהנה לבצע את משימותיו גם מעבר לשעות העבודה, אך הוא גם אדם בודד ללא חיי חברה, ומתקשה לשוחח עם נשים.בילאפס הוא גם נסיך הכתר של הייספיריה, כוכב לכת שיושב על ידי מעריצי רנסאנס שהקימו עליו חברה מלוכנית. על מנת להפוך למלך, עליו לקיים יחסי מין, דבר שאותו הוא מסרב בתוקף לעשות, ומביא את אמו המלכה לנסות תחבולות שונות על מנת לגאול אותו מבתוליו.